সাঁইবাড়ি হত্যাকাণ্ড

সাঁইবাড়ি হত্যাকাণ্ড ছিলো বর্ধমানে ঘটে যাওয়া একটি অন্যতম রাজনৈতিক প্রতিহিংসামূলক ঘটনা। বিরোধী-দল সমর্থনের দায়ে ১৯৭০ সালে সাঁইপরিবারের ৩ ভাই ও তাদের গৃহশিক্ষককে সিপিআইএমের সদস্যবৃন্দদের হাতে নিজগৃহে নির্মমভাবে হত্যাকান্ডের শিকার হতে হয়।

পটভূমি
৫১ বছর আগে ঘটা সাঁইবাড়ি হত্যাকান্ড-কে আজো ইতিহাসে পশ্চিমবঙ্গের রাজনৈতিক সহিংসতার প্রতীক হিসেবে দেখা হয়। ভারতীয় জাতীয় কংগ্রেস পার্টির দৃঢ় সমর্থক হিসেবে সাঁইপরিবারের ৩ ভাইয়েরা সুপরিচিত ছিলো। ৭০ এর দশকে কংগ্রেস-বামদলের সম্মিলিত জোট যুক্তফ্রন্ট ভাঙনের প্রাক্কালে সাঁইপরিবারের ভাইয়েরা দল-বদলের জন্য সিপিআইমের পক্ষ থেকে চাপ পেতে থাকে। কিন্তু দল-বদলের পরিবর্তে উল্টো রাজনৈতিক বাঁধা সৃষ্টি করার প্রতিশোধে ১৯৭০ সালের ১৭ই মার্চ সিপিআইএম সমর্থিত কিছু উন্মত্ত দলবদ্ধ লোক সাঁইপরিবারের ঘরে ঢুকে সবাইকে অন্যায়ভাবে নিপীড়ন করতে আরম্ভ করে। 

ঘটনার দিন সাঁই-পরিবারের মেজো ভাই প্রণব সাঁইকে সকালের জলখাবার খাওয়ারত অবস্থাতেই পেছন থেকে আক্রমণ করে হত্যা করা হয়। সাঁই-পরিবারের ছোট ভাই মলয় সাঁই প্রাণে বাঁচার জন্য বাড়ি থেকে পালিয়ে প্রতিবেশীদের ঘরে আশ্রয় নিতে চাইলে, তাকে ধরে এনে সিপিআইএম সমর্থিত লোকরা হত্যা করে।

ছেলেদের মারার সময় বাঁধা দিতে গেলে সাঁইভাইদের মা মৃগনয়না দেবীকেও মাথায় আঘাত করে। পরে আক্রমণকারীদের দু’জন প্রণব-মলয় ভার্তৃদ্বয়-কে হত্যার পর তাদের রক্ত দিয়ে ভাত মিশিয়ে তাদের মা মৃগনয়না দেবীকে সেই রক্তমাখা ভাত খেতে বাধ্য করে।

সাঁই-পরিবারের বড়ভাই নবকুমার সাঁইও এই ঘটনা থেকে নিস্তার পান নি।পরবর্তী বছরে তাকেও একই পরিণতি বরণ করতে হয়। হত্যার পূর্বে সিপিআইএমের ক্যাডাররা অ্যাসিড দিয়ে চোখ ঝলসানোর পর তার চোখ উপড়ে ফেলে।

পুরো ঘটনাটি ঘটিয়েছিল সিপিআইএম ক্যাডাররা, কারণ পরিবারটির সমর্থন ছিল ভারতীয় জাতীয় কংগ্রেসের প্রতি এবং ভুক্তভোগীরা সিপিআইএমের প্রতি আনুগত্য পরিবর্তন করতে অস্বীকার করেছিল।

সেদিনকার ঘটনার স্মৃতিচারণ করতে গিয়ে সাঁইবাড়ির বড়ছেলে নবকুমার সাঁইয়ের  স্ত্রী বর্তমানে ৭২ বছর বয়সী রেখারাণী দেবী ভারতের প্রথমসারির দৈনিক দি ইন্ডিয়ান এক্সপ্রেস-কে দেওয়া এক সাক্ষাৎকারে বলেন - 

তিনি আরো জানান - 

সাঁই-পরিবারের মেয়ে স্বর্ণলতা যশও সেদিনকার নৃশংস ঘটনার সাক্ষী ছিলেন। স্বর্ণলতার একমাস বছর বয়সী ছেলে অমৃতকুমার যশের ষষ্ঠীর অনুষ্ঠানের আয়োজনের দিনই এই আক্রমণ চালানো হয়। সিপিআইএমের উন্মত্ত আক্রমণকারীরা নবযাতক শিশুকেও আগুনে ছুঁড়ে দিতে চেয়েছিলো। পরে স্থানীয়দের সহায়তায় নবযাতক বেঁচে যায়।

সেদিনকার সেই নবযাতক, বর্তমানে ৫১ বছর বয়সী অমৃতকুমার যশ ভারতের আরেক প্রথমসারির দৈনিক দ্য টাইমস অব ইন্ডিয়া-কে দেওয়া ২০১১ সালের এক সাক্ষাৎকারে বলেন -

প্রতিক্রিয়া
সাঁইবাড়ি হত্যাকাণ্ড পশ্চিমবঙ্গের রাজনৈতিক ইতিহাসে অন্যতম একটি ক্ষত-স্বরূপ। আজও পশ্চিমবঙ্গের বামপন্থীদের কাছে এটি বিব্রতকর একটি ঘটনা। এই ঘটনার পর তৎকালীন প্রধানমন্ত্রী শ্রীমতি ইন্দিরা গান্ধী শোকাহতদের স্বান্তনা জানাতে বর্ধমানে ছুটে যান।

এই ঘটনার পর থেকে সাঁই-ভাইদের মা মৃগনয়না দেবী মানসিক ভারসাম্য হারিয়ে ফেলেন, যা থেকে মৃত্যুর আগেও তিনি সেড়ে উঠতে পারেন নি। সাঁই-ভাইদের মৃত্যুর এক দশক পর তাদের মা পরলোক গমন করেন। যেসব কমিউনিস্ট-ক্যাডার-রা এই হত্যাকাণ্ডের সাথে সরাসরি জড়িত ছিলো, তাদের অনেকেই বামফ্রন্ট সরকারের আমলে মন্ত্রী হয়েছেন কিংবা পার্টির উঁচু পদে আসীন হয়েছিলেন। জড়িতদের কাউকেই আইনের আওয়াতায় আনা হয় নি। কমিউনিস্ট রাজনীতিবিদ বিনয়কৃষ্ণ কোনার, অনীল বসু, পশ্চিমবঙ্গের প্রাক্তন শিল্প ও বাণিজ্য মন্ত্রী নিরুপম সেন এবং অমল হালদার এই হত্যাকাণ্ডের সাথে সরাসরি জড়িত ছিলেন। তৃণমূল সরকার ২০১১ সালে কমিশন গঠন করে এই ঘটনার কারণ খতিয়ে দেখতে চাইলে সিপিআইএমেএ প্রাক্তন মুখ্যমন্ত্রী বুদ্ধদেব ভট্টাচার্য তৃণমূল সরকারের এই প্রচেষ্টাকে রাজনৈতিক প্রতিশোধ হিসেবে অ্যাখ্যা দেন।

তথ্যসূত্র 

বর্ধমান
১৯৭০-এ ভারত
পশ্চিমবঙ্গে হত্যাকাণ্ড